CV936MSS in Stainless Steel by GE Appliances in Woodland, CA - GE Cafe™ Series 30" Designer Hood
Model # CV936MSS Rebate Tag Tsoenami-waarskuwing uitgereik ná aardbewing | Maroela Media
Mense sit gereed by ŉ ontruimingsentrum in Kodiak in Alaska. Foto: Twitter via @connor_reus
ŉ Tsoenami-waarskuwing is vir die kusgebied van Alaska en Brits-Columbië in Kanada uitgereik nadat ŉ aardbewing van 7,9 die Golf van Alaska vroeg Dinsdagoggend getref het.
Daar is nie onmiddellik enige beserings of skade aangemeld nie.
Volgens die Amerikaanse sentrum vir geologiese opnames (USGS) was die aardbewing se episentrum 280 km suidoos van Kodiak in Alaska op ŉ oppervlakkige diepte van 10 km.
Die tsoenami-waarskuwing is van toepassing op die Aleoete, ŉ eilandgroep op die westelike punt van Alaska, en die hele kuslyn van Brits-Columbië. ŉ Laervlak-tsoenami-kennisgewing is ook uitgereik vir die westelike kus van die VSA, asook Hawaii in die Stille Oseaan.
Enige moontlik skadelike golwe wat deur die aardbewing veroorsaak word, sal etlike ure neem om die kus van die VSA en Kanada te bereik.
Volgens BBC het owerhede in Anchorage in Alaska inwoners aan die kus gewaarsku dat daar ŉ “uitsonderlike bedreiging vir lewens en eiendom is”. Die publiek is gemaan om skuiling op hoër grondvlak te soek en inwoners in verskeie plekke rondom die Golf van Alaska is gevra om te ontruim. Volgens BBC sluit dit Homer, Seward, Kodiak, Sitka en Unalaska in.
Polisiebeamptes van Kodiak het ook gemeld dat daar by die hawe gesien kon word hoe die water terugtrek. Volgens berigte het talle van Kodiak se inwoners in die middel van die nag hul huise verlaat.
Sjoe dit is verskriklik!!!!